ગાંધીનગરઃ ગુજરાત યાત્રાધામ વિકાસ બોર્ડ દ્વારા રાજ્યનાં છ મહત્ત્વનાં યાત્રાધામ અંબાજી, સોમનાથ, દ્વારકા, ગિરનાર, પાલિતાણા, ડાકોરના સર્વાંગી વિકાસની મહત્ત્વની કામગીરી હાથ ધરાઈ રહી છે. તેની સાથે 28 જેેટલાં નાનાં-મોટાં યાત્રાધામોમાં સુવિધા અંગે પણ વિચારણા થઈ રહી છે. 358 જેટલાં દેવસ્થાનોનો વિકાસ તેમ જ કૈલાસ માનસરોવર, શ્રવણ તીર્થદર્શન, સિંધુદર્શન અને યાત્રાધામોમાં ‘સ્વચ્છતા’ ઉપર ખાસ ધ્યાન કેન્દ્રિત કરવામાં આવ્યું છે. ગુજરાતમાં લોકમેળાનો પ્રદેશ હોઈ યાત્રાધામોમાં ઊજવાતા મેળાને સહાય તથા સંતનગરીના પ્રોજેક્ટની અમલીકરણની કામગીરી પણ ‘સ્માર્ટ સ્પિરિચ્યુઅલ ડેસ્ટિનેશન’ તરીકે સરકાર વિકાસ કરશે તેમ યાત્રાધામ વિભાગનો હવાલો સંભાળતાં મંત્રી દિલીપકુમાર વિરાજી ઠાકોરે જણાવ્યું હતું.